**Nolikums GREENSPORT pludmales volejbola turnīram**

**1. Mērķis un uzdevumi:**

* Sekmēt pludmales volejbola attīstību Ogres novadā
* Pievērst iedzīvotājus veselīgam un aktīvam dzīvesveidam
* Noskaidrot spēcīgāko vīriešu amatieru komandu

**Sacensību organizatori**

* Sacensības organizē biedrība “Greensport”
* Atbildīgais par sacensību norisi – Jānis Grīnbergs tel. 29199278, epasts – grinbergs.ja@gmail.com
* Sacensību galvenais tiesnesis Jānis Grīnbergs

**Sacensību norises laiks un vieta**

* 2023. gada 16. augustā, Ogres novada sporta centra pludmales volejbola laukumos, skolas iela 21, no plkst. 18:30

**2. Dalībnieki, pieteikšanās un reģistrēšanās:**
- Sacensības vīriešu konkurencē, vecumā no 16 gadiem;

- Maksimālais dalībnieku skaits – 32 (16 komandas);

- Dalībai sacensībās spēlētāji piesakās, sūtot pieteikuma e-pastu uz greensport.ogre@gmail.com, vai tel. +371 29199278. Pieteikumā jānorāda komandas dalībnieku vārdi, uzvārdi un viens kontakttālrunis;

- Pieteikumi tiek pieņemti līdz 14.08.2023 plkst. 12.00 vai, ja tiek sasniegts dalībnieku maksimālais skaits.

- Dalībnieki sacensībām reģistrējas sacensību vietā pie turnīra koordinatora 30 minūtes pirms turnīra sākuma. Sacensību sākums plkst. 18:30.

**3. Formāts un izspēles sistēma:**
Sacensības norisinās vīriešu konkurencē - komandā 2 vīrieši. Turnīra izspēles sistēma tiek noteikta atkarībā no reģistrēto komandu skaita.

**4. Sacensību noteikumi:**
Turnīrs notiek pēc spēkā esošajiem FIVB pludmales volejbola noteikumiem. Spēļu garumi var tikt mainīti, vadoties pēc pieteikušos komandu skaita. Turnīru tiesā paši spēlētāji.

**5. Finansiālie nosacījumi:**
Dalības maksa no komandas 10 eur.

**6. Medicīniskais nodrošinājums:**

Katrs dalībnieks ir atbildīgs par sava veselības stāvokļa atbilstību dalībai sacensībās un to apstiprina ar personīgo parakstu sacensību dienā iesniegtajā komandas pieteikumā.

Organizatori traumu gadījumā nodrošina ātrās medicīniskās palīdzības izsaukšanu.

**7. Personas datu apstrāde:**

Personas datu, tai skaitā pieteikumu datu, apstrādes pārzinis ir Biedrība “GREENSPORT”. Tiesiskais pamats personas datu apstrādei – datu apstrāde nepieciešama pārzinim normatīvajos aktos, īpaši Sporta likumā, un šajā nolikumā noteikto pienākumu veikšanai. Personas datu apstrādes mērķis ir pludmales volejbola turnīrā iesaistīto personu uzskaite, veikto aktivitāšu un sasniegto rezultātu uzskaite un analīze, materiālo vērtību izlietojuma uzskaite, kā arī  pludmales volejbola turnīra popularizēšana un atspoguļošana medijos. Turnīra laikā var tikt veikta pasākuma un tā dalībnieku foto un video ieraksts un to publicēšana (tai skaitā, bet ne tikai tiešraide, foto un video materiālu uzglabāšana publiskas pieejamības arhīvā un minēto materiālu atkal izmantošana), nododot šādas tiesības arī Biedrības “GREENSPORT” izvēlētiem sadarbības partneriem. Personas datus saņems Biedrības “GREENSPORT” biedri un tās partneri – tiem noteikto pienākumu veikšanai nepieciešamajā apjomā. Personas dati tiks glabāti normatīvajos aktos noteiktajā kārtībā, līdz tajos noteiktā termiņa notecējumam. Iesaistītajām personām ir tiesības pieprasīt no pārziņa piekļuvi saviem personas datiem, labot vai dzēst nepareizus vai neaktuālus datus, iebilst pret savu personas datu apstrādi (personas datu apstrāde nepieciešama personas dalības nodrošināšanai  pludmales volejbola turnīrā, tādēļ personas datu apstrādes pārtraukšana izraisīs arī šādas dalības pārtraukšanu), pārnest savus personas datus, kā arī, gadījumā, ja tās uzskata, ka tiek veikta nelikumīga viņu personas datu apstrāde – vērsties Datu valsts inspekcijā ar sūdzību.

**8. Kontaktinformācija:**
E-pasts: greensport.ogre@gmail.com

**9. Dažādi:**
Visi jautājumi, kas nav paredzēti šajā Nolikumā, tiek risināti organizatoru sanāksmē.­